கேள்வி: திருப்புறம்பியம் போர் - போரின் விளைவு பற்றி தகவல் சொல்.
பதில்: இப்போர் நிகழ்வால் பாண்டியரது முதற்பேரரசின் வலிமை குன்றியது. உடன் பல்லவ பேரரசின் வலிமையும் குன்றியது. சோழரது ஆட்சி மீண்டும் நிலைப்பெற காரணமாய் அமைந்தது திருப்புறம்பியம் போரின் முடிவால் பரகேசரி விசயாலயன் புதல்வன் ஆதித்த சோழன் சோழமண்டலம் முழுமையும் ஆட்சி புரியும் பெருமை எய்தினார். தமிழக வரலாற்றில் ஒரு குறிப்பிடும்படியான நிகழ்வானது திருப்புறம்பியம் போர்.''பாண்டியர் வரலாறு'' ஆசிரியர்: தி.வை.சதாசிவ பண்டாரத்தார்;வெளியீடு:நாம் தமிழர் பதிப்பகம்;சென்னை-5: பக்கம்:48
கேள்வி: திருப்புறம்பியம் போர் - நடுகற்கோயில் பற்றி விளக்கவும்.
பதில்: இப்போரில் இறந்த கங்க மன்னன் முதலாம் பிருதிவிபதியின் பள்ளிப்படை ஒன்றும், உதிரப்பட்டி என்ற பெயருடைய நிலப்பரப்பும், கச்சியாண்டவர் என்ற பள்ளிப்படையும் இன்றும் திருப்புறம்பியத்தில் உள்ளது.